
Volituse andmine kasutusrendilepingu sõlmimiseks

1. ASJAOLUD JA MENETLUSE KÄIK

Narva Linnakantselei sõlmis Hansa Liising Eesti AS-ga  25.09.2007.a kasutusrendilepingu nr 0177783L  sõiduauto Opel Zafira Enjoy 1,8, registreerimismärk 328 MKO, kasutamiseks.  

15.09.2011.a. seisuga on kasutusrendilepingu jääkmaksumus 6493,42 (kuus tuhat nelisada üheksakümmend kolm   ) eurot ja 42 senti koos   käibemaksuga.

Seoses sellega, et nimetatud sõiduauto läbisõit hetkel on 175 000 km, taotleb Narva Linnakantselei  uue  kasutusrendi leping sõlmimist sõiduauto ostmiseks ning üleandamist liisinguettevõttele esimese sissemaksena sõiduauto Opel Zafira Enjoy 1,8, registreerimismärk 328 MKO  .

Pakkumine tehti viiele automüügifirma pakkujale, millest valiti  välja Viru Rahvaauto AS pakkumine 2011.a. sõiduautole Skoda Superb Combi summas 25 989,37 eurot käibemaksuga. Opel Zafira Enjoy 1,8,  tagasiostu summaks pakuti 6500,00 eurot, seega uue sõiduauto Skoda Superb Combi  ostusummaks on 19 489,37   ( üheksateist tuhat nelisada kaheksakümmend üheksa ) eurot  37 sentikäibemaksuga . Uus sõiduauto võetakse kasutusrendile 4 aastaks. 

2. ÕIGUSLIKUD ALUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”.

Vastavalt Narva Linnavolikogu 21.06.2005.a. määrusega nr. 20/57 ja Narva Linnavolikogu määrusele 25.11.2010 nr. 39 § kinnitatud linnavara eeskirja punktile 34 alapunktile 34.2 otsustuse linnavara tasu eest soetamise kohta võtab vastu linnavalitsus vallasvara osas, mille väärtus ületab 6 400,00 ( kuus tuhat nelisada) eurot, kuid ei ületa 64 000,00 (kuuskümmend neli tuhat ) eurot. 

3.OTSUS

Lubada Narva Linnakantseleil  sõlmida kasutusrendileping uue sõiduauto Skoda Superb Combi kasutamiseks. Anda liisinguettevõttele esimese sissemaksena sõiduauto Opel Zafira Enjoy 1,8, registreerimismärk 328 MKO  .

4.RAKENDUSSÄTTED

4.1 Korraldus jõustub seadusega sätestatud korras.

4.2 Käesoleva korralduse  peale võib esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

